kardosdrur/scandi-wiki huggingface dataset:
Brikkerne

"Brikkerne" er den fjortende episode af den danske tv-serie Matador. Den blev skrevet af seriens skaber Lise Nørgaard, og den instrueret af Erik Balling.

Afsnittet foregår i vinteren 1938 til foråret 1939.

Handling 

Skjerns Magasins nye 3-etagers varehus står færdigt, og straks efter går Mads Skjern i gang med de næste projekt; en filial i Skælskør. Han er dog langt fra tilfreds med Jørgen Varnæs' arbejdsindsats i Graas Klædefabrik, bl.a. fordi han er taget på juleferie allerede den 12. december netop som de har brug for ham for at få ordnet nogle klædestoffer som ikke er kommet frem. Han bliver derfor frataget sin normale løn og får i stedet betaling fra sag til sag. Derfor må han tage ekstra arbejde som advokat for Korsbæk Bank.

Daniel Skjern bliver chikaneret af lærer Andersen, og Mads får ham derfor afskediget fra byens privatskole. Vicki Hachel overtager jobbet.

Hr. Schwann dør, og Violet Vinter arver et værdifuldt maleri fra ham. Hun ønsker at at bruge pengene på sin søn, der har brug for hjælp, da han har gjort sin kæreste Agnete gravid, netop som han har fået en stor og vigtig post i Skjerns Magasin. Ingeborg Skjern får arrangeret at både Violet og Arnold flytter til Skælskør, hvor Arnold bliver bestyrer for den nye filial.

Referencer

Eksterne henvisninger 

 
 Episode 14: Brikkerne (vinter 1938-forår 1939) på Matadoronline.dk .
 

Episoder af Matador
Helvete

Helvete var en plade-butik drevet af black metal kunstneren Euronymous, Øystein Aarseth, fra 1991 til 1993. Pladebutikken lå i Schweigaards gate 56 i Oslo og var et samlingssted for black metal-entusiaster. Mange black metal-band havde udspring fra Helvete. I butikkens kælder drev også Aarseth sit eget pladeselskap, Deathlike Silence.

Reference 

Black metal
Etableret i 1991
Ophørt i 1993
At tænke og tro

"At tænke og tro" er den femtende af den danske tv-serie Matador. Den blev skrevet af Karen Smith, og den instrueret af Erik Balling. 

Afsnittet foregår i efteråret 1939, og det er det eneste afsnit, hvor Mads' og Kristens søster, Anna medvirker.

Handling 

Herbert Schmidt vende tilbage til Korsbæk efter at have deltaget i den spanske borgerkrig. Dette gør Vicki meget glad.

Ægteskabet mellem Iben og Kristen Skjern går stadigt dårligere.

Overlærer Andersen, der nu ikke længere har noget arbejde, øjner en mulighed, da Violet Vinter er kommet til penge. Han bliver madkærester med hende.

Agnes, der skal servere ved Daniels konfirmation hos Skjerns, beder Lauritz Jensens om at passe deres børn Aksel, men han udebliver, fordi han er sammen med to "kammerater" fra partiet. Aksel begiver sig ud for at finde Lauritz og falder i brandammen, hvor han er ved at drukne. Agnes bliver meget vred på Lauritz og siger, at hun aldrig vil tilgive ham.

Oberst Hachel dør efter en lang sygdomsperiode, da han finder ud af at hans ærkefjende general Prior er blevet udnævnt til hærchef.

I forbindelse med at Daniel skal konfirmeres kommer den stærkt religiøse og indremissionske faster Anna på besøg. Hun har meget vanskeligt med at forlige sig med familiens måde at leve på, da hun finder den både letsindig og syndig. Hun ender med at blive smidt ud fra Skjerns og tager til Kristen og Iben for at overnatte de sidste to nætter, inden hun skal videre til et missionsmøde.

Referencer

Eksterne henvisninger 

 
 Episode 15: At tænke og tro (efterår 1939) på Matadoronline.dk .
 

Episoder af Matador
Henriette Beenfeldt

Henriette Dorthea Beenfeldt (født 28. maj 1878, død 24. december 1949) var en dansk fredsaktivist og feminist, der blev et af hoved medlemmerne i Dansk Fredsforening (DF). Efter at have nogle vanskeligheder med bestyrelsesmedlemmer i DF blev hun et entusiastisk medlem af Kvindernes Internationale Liga for Fred og Frihed (KILFF), den danske afdeling i Women's International League for Peace and Freedom, der sad hun i bestyrelsen for Københavns afdeling. Beenfeldt var aktiv i det georgistiske parti Retsforbundet og var opstillet for partiet ved flere folketingsvalg i perioden 1926-1947.

Hun blev født den 28. maj 1878 i København som Henriette Dorthea Hansen, datter af tobakshandleren Carl Vilhelm Hansen (1851–1922) og Karen Thorsen (1852–1900). I 1903 blev hun gift med Thor Beenfeldt (1878–1954), en bygningsinspektør.

Kilder

Eksterne henvisninger 
 

Pacifister fra Danmark
Danskere i 1800-tallet
Danskere i 1900-tallet
Kvinderetsforkæmpere fra Danmark
Tidligere folketingskandidater fra Retsforbundet
Tre Have initiativet

Tre Have-initiativet er et forum for tolv stater i Den Europæiske Union langs en nord-syd-akse fra Østersøen til Adriaterhavet og Sortehavet i Central- og Østeuropa. Initiativet sigter mod at skabe en Intermarium-baseret regional dialog om forskellige spørgsmål, der berører medlemslandene. Medlemslandene er Østrig, Bulgarien, Kroatien, Tjekkiet, Estland, Ungarn, Letland, Litauen, Polen, Rumænien, Slovakiet og Slovenien og mødtes til deres første topmøde i 2016 i Dubrovnik, Kroatien.

Historie 
Det moderne Tre Have initiativ blev lanceret i 2015 af den polske præsident Andrzej Duda og den kroatiske præsident Kolinda Grabar-Kitarović. Det første topmøde blev afholdt i Dubrovnik (Kroatien) den 25. - 26. august 2016. Denne to-dages begivenhed sluttede med en erklæring om samarbejde i økonomiske anliggender, især inden for energi samt transport- og kommunikationsinfrastruktur. [2 ] Polens præsident Andrzej Duda kaldte initiativet "et nyt koncept for at fremme Europas enhed og samhørighed. Det er en idé om samarbejde mellem 12 lande beliggende mellem Adriaterhavet, Østersøen og Sortehavet, de tre have i Centraleuropa."Gæstetalere omfattede den kinesiske udenrigsminister Liu Haixing, der talte om sammenkoblingen med den kinesiske regerings bælte- og vejinitiativ, og den tidligere amerikanske nationale sikkerhedsrådgiver, general James L. Jones, der understregede initiativets rolle i den europæiske udvikling og sikkerhed.

Topmøder

Referencer 

Centraleuropa
Internationale organisationer
Politiske organisationer
Aarhus Tigers

Aarhus Tigers er en dansk Footballklub fra Aarhus. Klubben blev stiftet af Claus Elming og har igennem mange år vundet flere danske mesterskaber.

Eksterne henvisninger
 

Sport i Aarhus
Lügenpresse

Lügenpresse, på dansk "løgnepresse" er et negativt ladet slang om nyhedsmedierne,  der benyttes for at forsøge at miskreditere dem. Lügenpresse benyttes hovedsageligt af den politiske yderste højrefløj i Tyskland, parallelt  med det langt nyere udtryk "fake news", der blev udbredt i særligt den engelsk talende verden under Donald Trumps præsidentembede i USA. Lügenpresse som slang opstod helt tilbage i 1800-tallet.

Historisk brug 
I starten af 1800-tallet begyndte brugen af udtrykket sporadisk, i midten af århundredet vandt det indpas i politiske debatter. Dengang blev det benyttet imellem mange grupperinger og debatemner, samt i polemiske forløb. Udtrykket vandt større brug under Martsrevolutionen i 1848, hvor særligt katolske grupperinger benyttede det imod den liberale presse, der dengang var en venstreorienteret politisk orientering overfor den konservative i datidens politiske spektrum.

Journalistik
Tour de Wallonie 2021

Tour de Wallonie 2021 var den 48. udgave af det belgiske etapeløb Tour de Wallonie. Cykelløbets fem etaper blev kørt i Vallonien fra 20. til 24. juli 2021. Løbet var en del af UCI ProSeries 2021. Sidste etape blev kørt samme dag som linjeløbet ved OL i Tokyo blev afviklet.

Amerikanske Quinn Simmons fra  vandt løbet samlet, og blev også vinder af ungdomskonkurrencen.

Etaperne

1. etape

2. etape

3. etape

4. etape

5. etape

Resultater

Samlede stilling

Hold og ryttere

Danske ryttere 

* DNF = gennemførte ikke

Referencer

Eksterne henvisninger 
 
 

2021
UCI ProSeries 2021
Australiens Olympiske Komité

Australiens Olympiske Komité er den nationale olympiske komité som har ansvaret for at udvikle, reklamere for og beskytte den Olympiske bevægelse i Australien. AOC har alene ansvaret for den australske repræsentation ved de Olympiske lege (både sommer og vinter), de ungdomsolympiske lege og de ved regionale begivenheder støttet af den Internationale Olympiske Komité. Alle nationale olympiske komitéer (på nuværende tidspunkt 205 i verden) er bestanddele af den Internationale Olympiske Komité.

Organisation 
Den australske olympiske komité består af 35 nationale sportsforeninger, som hver repræsenterer en sport på programmet for enten sommer eller vinter versionen af de olympiske lege.

Nationale olympiske komitéer
Sport i Australien
Tómas Lemarquis

Tómas Lemarquis (født den 3. august 1977) er en fransk-islandsk skuespiller.

Tidligt liv 
Lemarquis blev født i Reykjavík. Hans mor er islænding og hans franske far, Gérard Lemarquis, er skolelærer. Hans mest karakteristiske fysiske træk – en fuldstændig mangel på hår af enhver art – er resultatet af alopecia universalis, som gjorde ham fuldstændig hårløs i en alder af 13. Han voksede op på Island og i Frankrig og læste teater på Cours Florent i Paris, hvor han var klassekammerat med skuespillerinden Audrey Tautou. Han gik også på Islands kunstakademi.

Karriere 
Lemarquis er muligvis bedst kendt for sin rolle i den islandske film Nói Albínói fra 2003. Han har også optrådt i film som Snowpiercer, X-Men: Apocalypse og Blade Runner 2049.

Personligt liv 
Lemarquis bor i Paris. Han taler flydende dansk, engelsk, fransk og islandsk.

Referencer

Eksterne links 

 
 Tómas Lemarquis.com

Skuespillere fra Frankrig
Skuespillere fra Island
Lauras store dag

"Lauras store dag" er den sekstende af den danske tv-serie Matador.  Den blev skrevet af seriens skaber Lise Nørgaard, og instrueret af Erik Balling. 

Afsnittet foregår i foråret 1940.

Handling 

Agnes har været på kursus i København, hvor hun har lært at maske strømper op. Hun starter sin egen virksomhed, hvor hun reparerer silkestrømper for byens fine fruer. Forretningen ender med at gå så godt, at hun lejer naboejendommen og hun ansætter Fedes kone Marie, så hun kan følge med efterspørgslen.

Laura har 25 års jubilæum som kokkepige hos familien Varnæs. Sammen med Maude rejser hun til København for at få overrakt en medalje, der gives til tyende, der har tjent det samme sted længe. Det viser sig dog mest, at være en fremvisning for herskabet af deres loyale ansatte. Maude møder en veninde, som hun spiser frokost med, og Laura tager derfor til Amalienborg med Agnes og børnene.

Landet bliver besat af nazisterne. Flere af indbyggerne i Korsbæk finder dog måder at lukrere på krigen; på Jernbanerestauranten tjener Boldt ekstra penge ved at sælge rationeringsmærker og Viggo Skjold Hansen udlejer sit store garageanlæg til tyskerne.

Byens borgmester indkalder til et borgermøde på Postgården for at drøfte etableringen af en folkepark på Fedet. Da byens bedre borgerskab alle har sommerhuse her er de imod ideen, men det lykkes Mads Skjern at få flyttet den til Varpemark Huse ved finansiere en vej dertil sammen med andre velstående borgere.

Inspireret af Agnes' succes som selvstændig og utilfredshed med den nye stuepige, siger Laura op og slår sig ned som kogekone. Hun er dog ikke helt tilfreds, da de steder hun kommer ud, slet ikke er lige så velekviperede som Varnæs', hvilket besværliggør madlavningen. En aften møder hun Maude og Hans Christian Varnæs, og da luftalarmen lyder søger de ind i Varnæs' kælder, og her spørger Laura om hun kan vende tilbage, hvilket de med glæde siger ja til.

Referencer

Eksterne henvisninger 

 
 Episode 16: Lauras store dag (forår 1940) på Matadoronline.dk .
 

Episoder af Matador
De voksnes rækker (Matador-afsnit)

"De voksnes rækker" er det syttende afsnit af den danske tv-serie Matador. Det blev skrevet af Paul Hammerich og instrueret af Erik Balling.

Afsnittet foregår i 1941 og 1942.

Handling 

Lauritz Jensen bliver eftersøgt, da Nazityskland erklærer krig mod Sovjetunionen. Sofus Betjent når dog at advare ham, så han kan flygte. Han får nye papirer og flytter til København.

Ingeborg Skjern får et brev fra sin tidligere mand Holger, der er blevet nazistisk soldat. Han ønsker at se sin datter Ellen, inden han drager i krig. Skjerns ønsker for alt i verden at undgå, at Holger ser Ellen, og hun bliver derfor sendt på ferie hos baron von Rydtger. Her møder hun Mogens Lamborg, som hun bliver forelsket i.

Ulrik Varnæs stjæler en præservativautomat på Jernbanerestauranten og sætter den op på hjemmets gæstetoilet. Det bliver en mindre skandale i hjemmet og som straf bliver han sendt på kostskole.

Fru Fernando Møhge dør på åben gade, efter sammenstød med en tysk soldat i Algade. Datteren Misse, arver hendes formue. Dette får straks lærer Andersen til at gøre kur til hende, da hans hidtidige madkæreste Violet Vinter har fået nok af ham.

Referencer

Eksterne henvisninger 

 
 Episode 17: De voksnes rækker (1941-1942)  på Matadoronline.dk 
 

Episoder af Matador
Nyamko Sabuni

Nyamko Ana Sabuni, oprindelig Nyamko Asule Ana Sabuni (født 31 marts 1969 i Bujumbura i Burundi) er en svensk politiker og tidligere partileder for Liberalerna. Hun var medlem af Riksdagen 2002–2006 og 2010-13 og minister i regeringen Reinfeldt 2006–2013. Hun var integrationsminister 2006-2010 og minister for ligestilling 2006-13. Sabuni kom som 12-årig til Sverige som flygtning fra Burundi. Hun var den første partileder i Sverige, som har afrosvensk baggrund.

I 2019 blev hun valgt som formand for partiet Liberalerna og afgik som formand den 8. april 2022.

Kilder 

Partiledere for det svenske Folkpartiet Liberalerna
Ministre fra Sverige
Personer fra Burundi
Medlemmer af Sveriges Riksdag
Hr. Stein (afsnit)

"Hr. Stein" er det attende afsnit af den danske tv-serie Matador. Det blev skrevet af Lise Nørgaard, og det instrueret af Erik Balling. 

Afsnittet foregår i 1943, og det er det sidste i tredje sæson af serien.

Handling 

Krigen raser fortsat men modstanden ulmer. Korsbæks lokale modtsandsbevægelse tæller bl.a. dr. Hansen, Kristen Skjern, Elisabeth Friis og Poul Kristensen. De sprænger tyskernes vognpark i luften, som er parkeret i Viggo Skjold Hansens garageanlæg bagved Varnæs' hjem.

To tyske soldater kommer hjem til Kathrine og Oluf Larsen. De opdager at han har et billede af Hitler sat fast under lokumsbrættet, og han bliver derfor fængslet i 30 dage.

Korsbæk Banks bogholder hr. Stein er jøde, og derfor bliver der en aften skrevet nazistiske slagord på bankens facade. Med den lokale modstandsbevægelses hjælp bliver det arrangeret, at han kan flygte til Sverige. Maude Varnæs ender med at køre ham et stykke af vejen, da ingen anden kan.

Til Ulrik Varnæs' store skuffelse bliver Ellen Skjern gift med Mogens Lamborg.

Referencer

Eksterne henvisninger 

 
Episode 18: Hr. Stein (1943) på Matadoronline.dk 
 

Episoder af Matador
Sanos

Sanos A/S er en dansk virksomhed der opererer indenfor kliniske forsøg med speciale i slidgigt.

Sanos er ejet af Investcorp
gennem en række selskaber, i første led Sanos Group der blev etableret i 2020.
Virksomheden har hovedkvarter på Herlev Hovedgade og filialer i Gandrup og Vejle.

Sanos var tidligere ejet af ægteparret Claus Christiansen og Bente Juel Christiansen.

Henvisninger 

Virksomheder i Danmark
Danske virksomheder etableret i 2003
Kolsva

Kolsva (udtales []) er et byområde i Köpings kommun i Västmanland i Sverige, beliggende 15 kilometer nordvest for Köping langs vej 250. Gennem Kolsva løber Hedströmmen.

Historie 
Kolsva er en industriby med rødder fra 1540'erne. Fra midten af 1800-tallet ekspanderede virksomheden kraftigt med støbt stål som speciale. I 1893 dannedes Kohlswa Jernverks AB. Skandinaviska Banken overtog samtlige aktier i selskabet i 1927 efter nogle år med økonomiske problemer. I 1985 valgte den daværende ejer Gränges at opdele virksomheden indenfor selskabet. Kohlswa Jernverk ophørte derved med at eksistere under dette navn, men fortsatte som flere mindre enheder.

Kolsva var centralby i Kolsva landskommun frem til 1970, hvor kommunen blev lagt sammen med Köping. I 1986 dannedes Kolsva kommundelsnämnd som et fritstående nævn i Köpings kommun. Kolsva kommundel fik ansvaret for børnehave, grundskole, fritidshjem, ungdomsgård, bibliotek, sportsanlæg samt ældre- og handicapomsorg i Kolsva. I Kolsva kommundel indgår, foruden centralbyen Kolsva, også blandt andet Västra Skedvi, Odensvi socken og Näverkärret. Kolsva kommundel findes ikke længere men er i dag en del af Köpings kommun.

I nærheden af Kolsva findes fra 1870'erne Kolsva fältspatgruva, som åbnede samtidig med en Siemens-Martin ovn blev startet i Kolsva, for hvilket der behøvedes kraft til at drive ovnen.

Referencer

Litteratur

Eksterne henvisninger 

Byer i Köpings kommun
Odensvi socken

Odensvi socken kan referere til:
 Odensvi socken (Västmanland)
 Odensvi socken (Småland)
Kloten

Kloten kan referere til:

 Kloten (Schweiz) − en by og kommune i Bülach, Zürich, Schweiz
 Kloten (Sverige) − en by i Lindesbergs kommun, Örebro län, Västmanland, Sverige
 Kloten (Wisconsin) − et kommunefrit område i Calumet County, Wisconsin, USA
 Kloten (North Dakota) − et kommunefrit område i Nelson County, North Dakota, USA
Tour of Utah 2021

Tour of Utah 2021 er den 16. udgave af det amerikanske etapeløb Tour of Utah. Cykelløbets syv etaper bliver kørt i staten Utah fra 26. juli til 1. august 2021. Løbet er en del af UCI ProSeries 2021. Den oprindelige 16. udgave blev i 2020 aflyst på grund af coronaviruspandemien.

Etaperne

1. etape

2. etape

3. etape

4. etape

5. etape

6. etape

7. etape

Referencer

Eksterne henvisninger 
 
 

2021
UCI ProSeries 2021
Kevin Michael Richardson

Kevin Michael Richardson III (født 25. oktober 1964) er en amerikansk skuespiller.

Eksterne henvisninger

 
 

Personer fra Bronx
Skuespillere fra New York
Blues Power

Blues Power er er dansk blues-rockband som blev oprettet i 1970 og bestod af Lone Kellermann, Torben Moe, Ralf Wissing, Peter Rifsdal og Gert Larsen.

Rockgrupper fra Danmark
Østrig Rundt 2021

Østrig Rundt 2021 er den 72. udgave af det østrigske etapeløb Østrig Rundt. Cykelløbets fire etaper bliver kørt fra 1. til 4. august 2021. Løbet er en del af UCI ProSeries 2021. Den oprindelige 72. udgave blev i 2020 aflyst på grund af coronaviruspandemien.

Etaperne

1. etape

2. etape

3. etape

4. etape

Referencer

Eksterne henvisninger 
 
 

2021
UCI ProSeries 2021
Handel og vandel

"Handel og vandel" er det nittende afsnit af den danske tv-serie Matador. Det blev skrevet af Lise Nørgaard og instrueret af Erik Balling. 

Afsnittet foregår i foråret 1944, og det er det første i den fjerde og sidste sæson af serien.

Handling 

Lauritz Jensen flygter til Sverige. Agnes Jensens forretning med at maske strømper op går strålende, og hun ønsker ikke at rejse til Sverige med børnene, hvor hendes mand Lauritz er flygtet til. Hun får igangsat en produktion af bemaledede bakker, og får en aftale i hus med Mads Skjern om at sælge dem via hans butikker.

Viggo Skjold Hansen, der udlejer sit garageanlæg til den tyske besættelsesmagt, bliver chikaneret af gadens børn, der råber værnemager efter ham.

Regitze Varnæs lyver overfor sine forældre om at hun vil blive på den husholdsningsskole, som hun går på, henover påsken, men i virkeligheden deltager hun i en Miss Vår-konkurrence. Det bliver opdaget, da der bliver skrevet om det i avisen, og hun bliver smidt ud fra skolen. Hun tager til København for at starte på et sykursus der.

Konsul Holm, der hidtil har været formand for Korsbæk Bank, dør, og Viggo Skjold Hansen prøver ihærdigt at overtage posten.

Referencer

Eksterne henvisninger 

 
19: Handel og vandel (forår 1944) på Matadoronline.dk 
 

Episoder af Matador
Den 11. time (Matador)

"Den 11. time" er det tyvende afsnit af den danske tv-serie Matador. Det blev skrevet af Lise Nørgaard og instrueret af Erik Balling.

Afsnittet foregår i januar-april 1945.

Handling 

Mads Skjern har tjent mange sorte penge under besættelsen, og han ønsker bruge dem på at købe Havgården. For at sløre sporet af pengene og bagmanden, bruger han Jørgen Varnæs som en form for stråmand, ved at lade ham købe gården for så at sælge den videre til Mads.

En dansk nazist opsøger Ingeborg Skjern for at fortælle at hendes eksmand og Ellens biologiske far er faldet på Østfronten.

Misse Møhge bliver gift med overlærer Andersen. Han bliver dog syg umiddelbart efter brylluppet og han dør få uger efter.

Agnes Jensen overtaler med list Katrine Larsen til at sælge hende den ejendom ved branddammen, som Agnes hidtil har lejet af hende. Hun vinder derved et væddemål med Mads om at Katrine aldrig ville sælge.

Ulla Jacobsens kæreste Poul Kristensen bliver skudt af tyskerne under en aktion med modstandsbevægelsen. Det får Kristen Skjern og dr. Hansen til at gå under jorden.

Referencer

Eksterne henvisninger 

 
 20. episode: Den 11. time (januar-april 1945)  på Matadoronline.dk 
 

Episoder af Matador
Vi vil fred her til lands

"Vi vil fred her til lands" er det 21. afsnit af den danske tv-serie Matador. Det blev skrevet af Lise Nørgaard og instrueret af Erik Balling. 

Afsnittet foregår i foråret 1945.

Handling 

Der bliver afholdt gravøl for lærer Andersen hos familien Varnæs. Under arrangementet får de besked om tyskerne har overgivet sig.

Ellen, som er gift med Mogens Lamborg, kommer i knibe, da svigerfaderen står anklaget for værnemageri. Mads Skjern får derfor travlt med at få hende i sikkerhed.

Frihedskæmperne anholder ved en fejl Viggo Skjold Hansen og han bliver kørt gennem byen med øvrige værnemagere til spot og spe. Han får et slagtilfælde, hvilket ændrer hans væremåde fuldstændigt.

Efter krigen er slut vender Lauritz Jensen og hr. Stein vender tilbage efter at have været flygtet til Sverige.

Misse Møhge fortæller Maude Varnæs årsagen til, at Andersen fik den lungebetændelse, som han døde af, var at hun havde låst ham ude på altanen på deres bryllupsnat og først lukkede ham ind næste morgen.

Referencer

Eksterne henvisninger 

 
Episode 21: Vi vil fred her til lands (forår 1945) på Matadoronline.dk 
 

Episoder af Matador
Jørgen Seefeld

Jørgen Seefeld (født på Refnæs hovedgård, 7. marts 1594, død i København, 28. februar 1662, var sekretær i Det danske kancelli, landsdommer og rigsråd. Han var blandt hovedkræfterne bag Corfitz Ulfeldts fald i 1652. Seefeld var passioneret bogsamler og havde angiveligt over 26.000 bind i sit bibliotek på Ringsted Kloster.

Hans forældre var Christoffer Lauridsen Seefeld (1543–1612) og Else Nielsdatter Benderup til Kvottrup (1556-1641. Efter skoletiden i Viborg skole, studerede han fra 1610 til 1613 i Leipzig og 1613–15 i Wittenberg hvorefter han besøgte Strasbourg, Frankrig, England og Holland fra 1615 til 1618. Fra 1622 til 1627 var han sekretær i Det danske kancelli. 1627 var i tjeneste ved Christian IVs hær i Tyskland og var derefter fra 1627 til 1629 krigskommissær på Samsø. Fra 1630 til sin død i 1662 var han landsdommer i Sjælland med Ringsted Kloster som embedslen. 1640 blev han medlem af rigsrådet. Han var ugift.

Seefelds bogsamling 
I hans store bogsamling var alle videnskaber og sjældne bøger og håndskrifter repræsenteret, deriblandt over 200 forskellige bibeludgaver, håndskrifter til dansk historie, islandske og norske oldtidsskrifter. En af hans bibliotekarer som var med til at styre den store samling var digteren Zacharias Lund. Inden- og udenlandske lærde havde adgang til dens benyttelse. Desværre blev det meste af bogsamlingen, før Freden i Roskilde i 1658 bortført af landsforræderen Corfitz Ulfeldt, og derefter konfiskeret af svenskerne og ført til Stockholm, hvor det meste af samlingen sandsynligvis brændte ved slotsbranden 1697. Enkelte håndskrifter fra samlingen er stadig i svensk eje, bl.a. en del islandske og oldnorske og håndskrifter af danske landskabslove. I Det kgl. bibliotek i Kbh. findes nogle samlinger af afskrifter af stadsretter, privilegier og andre aktstykker, en skildring på dansk af Frederik II's historie, nogle optegnelser til Christian IV's og Frederik III's historie med mere som stammer fra Seefeld.

Eksterne henvisninger og kilder 
 www.biografiskleksikon.lex.dk
 Lensmand Jørgen Seefeld og hans bibliotek

Embedsmænd fra Danmark